44. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 662 της 6/15 Οκτ. 1962 (ΦΕΚ Α΄ 165) Περί ταχυδ. τελών και όρων παραδοχής εντύπων τινών κλπ. Έχοντες υπ’ όψιν τας διατάξεις του άρθρ. 11 του Ν.Δ. 896/1941 «περί αυξήσεως των Τ.Τ.Τ. τελών εσωτερικού», ως και την υπ’ αριθ. 516/1962 γνωμοδότησιν του Συμβουλίου Επικρατείας, προτάσει των Ημετέρων επί των Οικονομικών και Συγκοινωνιών Υπουργών, απεφασίσαμεν και διατάσσομεν: Άρθρ.1.-«Έντυπα εν γένει δι’ ων επιζητείται η προσέλκυσις πελατείας ως και δείγματα αποστελλόμενα συνηνωμένως ή κεχωρισμένως, εάν κατατίθενται εν τω συνόλω των ή και τμηματικώς εντός δεκαπενθημέρου προθεσμίας εις 20.000 τουλάχιστον αντίτυπα και αφορούν εις την διαφήμισιν προϊόντων του αυτού οίκου, το βάρος δε εκάστου, ανεξαρτήτως εάν είναι συνηνωμένον ή κεχωρισμένον, δεν υπερβαίνει τα 20 γραμμάρια, υπόκεινται εις ταχ. τέλος δραχ. 0,50 κατ’ αντίτυπον. Τα αντικείμενα της κατηγορίας ταύτης, πλην της επιγραφής, ουδεμίαν άλλην προσθήκην χειρόγραφον ή δια γραφομηχανής ή δια σφραγίδος επιτρέπεται να φέρουν, δέον δε να είναι συσκευασμένα εις δέσμας το πολύ 100 αντιτύπων, ταξινομημένα κατά Ταχ. Γραφείον προορισμού, να φέρουν δε τα οικεία ταχ. τέλη επικεκολλημένα εφ’ εκάστης δέσμης. Τα ανωτέρω εάν προορίζωνται, δια πόλεις, δι’ ας έχουν καθιερωθή τομείς διανομής, δέον όπως κατατίθενται εις δέσμας, κεχωρισμένως κατά Ταχ. Γραφείον προορισμού και κατά ταχ. τομέα διανομής. Τα ως άνω ταχ. αντικείμενα, των οποίων την παραλαβήν εις περιόδους ηυξημένης κινήσεως δύναται να αποποιηθή η Υπηρεσία, δέον όπως κατατίθενται παρά τω Ταχ. Γραφείω, συνοδεία καταστάσεως, τηρουμένης εις το αρχείον τούτου. Εν αυτή δέον όπως ο αποστολεύς αναγράφη τον αριθμόν των κατατιθεμένων αντικειμένων, την ημερομηνίαν καταθέσεως αυτών, τα καταβληθέντα τέλη, προς δε δηλοί ενυπογράφως ότι αναλαμβάνει την υποχρέωσιν ίνα καταθέση εντός του αυτού δεκαπενθημέρου 20.000 τουλάχιστον αντίτυπα εξ αυτών άλλως υποχρεούται εις την καταβολήν της διαφοράς των τελών μέχρι συμπληρώσεως τούτων δια το άνω ποσόν αντιτύπων. Η υπό εκάστου Ταχ. Γραφείου επίδοσις εις τους παραλήπτας των αντικειμένων τούτων, δύναται να γίνη εν περιπτώσει ανάγκης και τμηματικώς εντός δεκαημέρου από της περιελεύσεως των δεσμών. Τα εξ οιασδήποτε αιτίας καθιστάμενα ανεπίδοτα αντικείμενα επιστρέφονται εις το Γραφείον καταγωγής και παραλαμβάνονται εκείθεν μερίμνη του αποστολέως». Το άρθρ. 1 αντικατεστάθη ως άνω δια του Β.Δ. 163 της 16/25 Φεβρ. 1966 (ΦΕΚ Α΄ 39). Άρθρ.2.-1.Το τέλος των μετ’ ανταποκρίσεως επιστολικών δελταρίων εντός της τοπικής ακτίνος διανομής ορίζεται εις δραχ. 1,50. 2.Τα υπό του άρθρ. 2 του από 26.7-25.8.1959 Β.Δ/τος «περί ταχυδρομικών τελών κατηγοριών τινών εντύπων εσωτερικού» προβλεπόμενα έντυπα εάν η ύλη των υπερβαίνη την δια την κατάταξίν των εις την κατηγορίαν ταύτην προσδιοριζομένην υπό της περίπτ. γ΄ της δια του άρθρου τούτου αντικατασταθείσης παραγράφου, τιμολογούνται ως βιβλία. «Τα κατά την παρούσαν παράγραφον έντυπα οσάκις προορίζονται δια συνδρομητάς διαμένοντας εις την τοπικήν ακτίνα διανομής εκάστου Ταχ. Γραφείου δύνανται να ταχυδρομούνται υπό κοινήν δέσμην, επιγραφομένην προς το Ταχ. Γραφείον, του τέλους υπολογιζομένου εν τη περιπτώσει ταύτη επί του συνολικού βάρους της δέσμης κατά το τιμολόγιον των βιβλίων. Πάντως το ταχυδρομικόν τέλος, το αναλογούν κατά φύλλον περιλαμβανόμενον εις τοιαύτην δέσμην, δεν δύναται να είναι μικρότερον των δρχ. 0,30». Το εντός « » εδάφιον προσετέθη δια του Β.Δ. υπ’ αριθ. 258 της 30 Απρ./7 Μαΐου 1963 (ΦΕΚ Α΄ 56). 3.Του υπό της παρ. 2 του άρθρ. 1 του Β.Δ/τος υπ’ αριθ. 43/1961 «περί συμπληρώσεως και τροποποιήσεως των περί ταχυδρομικών τελών εσωτερικού κειμένων διατάξεων» προβλεπομένου μειωμένου τέλους απολαύουσι πλέον των εν τη παραγράφω ταύτη κατονομαζομένων περιοδικών ηθικοθρησκευτικού περιεχομένου και τα ομοίου περιεχομένου περιοδικά «Χριστιανική Σπίθα» και «Σταυρός». Εις τους αυτούς επί των Οικονομικών και Συγκοινωνιών Υπουργούς ανατίθεμεν την δημοσίευσιν και εκτέλεσιν του παρόντος.